

**การแข่งขันประกวดร้องเพลงหมู่ เพลงคุณธรรม**

**เนื่องในงานชัยเกษมวิชาการ ๖๒ ประจำปีการศึกษา พ.ศ.๒๕๖๒**

**ณ โรงเรียนชัยเกษมวิทยา จังหวัดประจวบคีรีขันธ์**

**วันอังคาร ที่ ๑๑ เดือนกุมภาพันธ์ พ.ศ. ๒๕๖๓**

.............................................................................

**๑.คุณสมบัติของผู้เข้าแข่งขัน**

๑.๑ ผู้สมัครเข้าแข่งขันต้องเป็นนักเรียน ระดับประถมศึกษาและมัธยมศึกษาตอนต้น

๑.๒ ผู้สมัครเข้าแข่งขัน ชายหรือหญิง ตั้งแต่ระดับประถมศึกษาปีที่ ๔ – ๖ และระดับมัธยมศึกษาตอนต้น ชั้น ม.๑- ม.๓ ทีมละ ๘ คน (๑ โรงเรียนส่งได้มากกว่า ๑ ทีม)

**๒.กำหนดการแข่งขัน ณ หอประชุม โรงเรียนชัยเกษมวิทยา** ในวันที่ ๑๑ กุมภาพันธ์ ๒๕๖๓

**๓.กติกาการแข่งขัน**
 ๓.๑ แต่งกายด้วยชุดนักเรียน

 ๓.๒ ผู้สมัครเข้าแข่งขันร้องเพลงต้องรายงานตัว ณ เวทีการประกวดก่อนเวลาทำการแข่งขัน
 ๓.๓ เลือกบทเพลงที่มีเนื้อหาสาระที่แสดงให้เห็นการส่งเสริม คุณธรรม จริยธรรมที่เป็นแบบอย่างที่ดี
ในการดำเนินชีวิต จำนวน ๑ บทเพลง (สำหรับเนื้อเพลงให้นำมาส่งในวัน ประกวดแข่งขันจำนวนเท่ากรรมการ)

๓.๓ รายชื่อนักเรียนผู้เข้าแข่งขันไม่เกิน ๕ คน พร้อมชื่อครูผู้ฝึกสอนทีมละ ๑ คน

๓.๔ อุปกรณ์ประกอบการแสดงให้เตรียมมาเองและสอดคล้องกับเนื้อเรื่อง โดยเน้นความพอเพียง (หากไม่เน้นความพอเพียงจะถูกตัดคะแนน)
 ๓.๕ องค์ประกอบและบรรยากาศในการแสดงเหมาะสม สอดคล้องกับเนื้อเรื่อง โดย

 ๓.๕.๑ ใช้เสียงจริงในการแสดงสด (ไม่มีการอัดเทปบันทึกเสียงของผู้แสดง)
 ๓.๕.๒ เวลาในการแสดง ไม่เกิน ๑๕ นาที

๓.๕.๓ เวลาในการจัดฉาก/เตรียมอุปกรณ์ไม่เกิน ๑๐ นาที
๓.๕.๔ ให้เตรียมเครื่องแต่งกายให้เหมาะสมกับบทและเนื้อหา

๓.๕.๕ ให้มีดนตรีและเพลงประกอบการแสดงโดยผู้แสดงเตรียมมาเอง
๓.๕.๗ ต้องเป็นนักเรียนที่กำลังศึกษาในสถานศึกษาในปัจจุบัน และอายุ ไม่เกินจากช่วงชั้นที่ส่ง

 ๓.๖ การตัดสินของกรรมการถือเป็นที่สิ้นสุด

**๔. เกณฑ์การให้คะแนน ๑๐๐ คะแนน
 ๔.๑**. เสียงร้อง น้ำเสียง การกลมกลืน พร้อมเพรียง ๓๐ คะแนน
 ๔.๒. ความถูกต้องของจังหวะ ทำนอง ๒๐ คะแนน
 ๔.๓. ความไพเราะและคุณภาพเสียงร้อง ๒๐ คะแนน
 ๔.๔. ออกเสียงถูกต้องตามอักขระภาษาไทย ๑๕ คะแนน
 ๔.๕ บุคลิกภาพ การถ่ายทอดอารมณ์เพลงต่อผู้ฟัง ๑๕ คะแนน
  **รวมคะแนน ๑๐๐ คะแนน
๕. รางวัล ประกาศผลการแข่งขันและมอบรางวัลในวันแข่งขัน มี ๒ ระดับ ได้แก่ ระดับประถมศึกษา และมัธยมศึกษาตอนต้น** ดังนี้
 ๕.๑ รางวัลชนะเลิศ เงินรางวัล ๑,๐๐๐ บาท พร้อมเกียรติบัตร
 ๕.๒ รางวัลรองชนะเลิศอันดับ ๑ เงินรางวัล ๘๐๐ บาท พร้อมเกียรติบัตร
 ๕.๓ รางวัลรองชนะเลิศอันดับ ๒ เงินรางวัล ๕๐๐ บาท พร้อมเกียรติบัตร

**๖.หมดเขตรับสมัคร** วันที่ ๓๑ มกราคม ๒๕๖๓

…………………………………………………………………………………………..

**หมายเหตุ ติดต่อสอบถาม** รายละเอียดเพิ่มเติมได้ที่
โรงเรียนชัยเกษมวิทยา จังหวัดประจวบคีรีขันธ์ โทรศัพท์ ๐๘๖ ๔๗๘ ๖๕๒๓ หรือ ที่ ครูเปรมรัศมี อ่างหิน โทร.๐๘๐-๓๖๔-๔๑๙๕